หุ้นปิดเช้าพุ่ง9จุดซื้อปิดงวดครึ่งปียังหนุน
ตลาดหุ้นวันที่ 29 มิ.ย. ดัชนีปิดภาคเช้าที่ระดับ  1,180.33 จุด เพิ่มขึ้น 9.01 จุด หรือ  0.77%  มูลค่าการซื้อขาย 11,798.58 ล้านบาท
29 มิ.ย. 2555

ตลาดหุ้นวันที่ 29 มิ.ย. ดัชนีปิดภาคเช้าที่ระดับ  1,180.33 จุด เพิ่มขึ้น 9.01 จุด หรือ  0.77%  มูลค่าการซื้อขาย 11,798.58 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ตลาดหุ้นไทยแกว่งตัวขึ้นได้ต่อเนื่องจากวานนี้ สวนทางมุมมองของโบรกเกอร์ต่างคาดว่าดัชนีจะปรับฐานลง เนื่องจากคาดว่าตลาดยังมีแรงซื้อหุ้นเข้ามาจากการทำวินโดว์ เดรสซิ่งหรือการทำราคาปิดงวดครึ่งปี เห็นได้จากแรงซื้อหุ้นขนาดใหญ่ พลังงานและธนาคารยังหนาแน่น
นอกจากนี้ตลาดหุ้นเอเชีย โดยเฉพาะฮั่งเส็งพลิกขึ้นมาเป็นบวกได้จากช่วงเช้าติดลบ เป็นสัญญาณที่ดีที่นักลงทุนเข้ามาเก็งกำไรว่าจีนอาจมีนโยบายผ่อนปรนมากขึ้นอีก หากตัวเลขการผลิตที่จะประกาศสัปดาห์นี้ที่ตลาดคาดกันว่าจะลดลงมาก
สำหรับแนวโน้มภาคบ่ายคาดว่าดัชนียังแกว่งขึ้นได้โดยทดสอบ 1,182.56 จุด ซึ่งเป็นระดับสูงสุดของวันนี้ โดยมองแนวรับ 1,176 จุด ซึ่งหากผลการประชุมของอียูออกมาไม่มีมาตรการอะไรเพิ่มเติม ตลาดก็ไม่น่าจะกระทบเพราะคาดการณ์ว่าจะไม่มีอะไรอยู่แล้ว ยกเว้นแต่ว่าเยอรมันยอมให้มีการออกยูโรบอนด์ แม้จะมีเงื่อนไขเพิ่ม แต่ก็ถือเป็นข่าวดี เพราะที่ผ่านมาเยอรมันไม่เห็นด้วยมาตลอด ซึ่งปัจจัยนี้จะหนุนให้ดัชนีแกว่งขึ้นได้ต่อ
อย่างไรก็ตามนักลงทุนอาจทยอยทำกำไรบางส่วนได้และเลือกสะสมหุ้นที่ราคายังไม่ขึ้นไปมากนัก
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
CPALL  มูลค่าการซื้อขาย 698.71 ล้านบาท  ปิดที่ 37  บาท เพิ่มขึ้น 0.25  บาท หรือ  0.68%PTT    มูลค่าการซื้อขาย 665.17  ล้านบาท  ปิดที่ 323 บาท เพิ่มขึ้น 3   บาท หรือ  0.94%SCB   มูลค่าการซื้อขาย 559.71 ล้านบาท  ปิดที่ 148  บาท เพิ่มขึ้น 2.50  บาท หรือ  1.72%INTUCH  มูลค่าการซื้อขาย 553.30 ล้านบาท  ปิดที่ 59.75  บาท ไม่เปลี่ยนแปลงKBANK  มูลค่าการซื้อขาย 512.99  ล้านบาท  ปิดที่ 163.50 บาท เพิ่มขึ้น 1.50 บาท หรือ 0.93%